**Titoktartási és adatvédelemmel kapcsolatos nyilatkozat**

1. Alulírott ………………….. Közalkalmazott/Megbízott tudomásul veszem, hogy járulékos kötelezettségeként köteles vagyok az Eszterházy Károly Egyetem gazdasági érdekeinek védelmére, továbbá a munkám során tudomásomra jutott

* üzleti titkot (a gazdasági tevékenységhez kapcsolódó minden olyan tényt, információt, megoldást vagy adatot, amelynek nyilvánosságra hozatala, illetéktelenek által történő megszerzése vagy felhasználása a jogosult jogszerű pénzügyi, gazdasági vagy piaci érdekeit sértené vagy veszélyeztetné), illetve a
* kutatási tevékenységhez kapcsolódó minden olyan témát, információt, megoldást, eljárási módszert, adatot, amelynek titokban maradásához az Eszterházy Károly Egyetemnek méltányolható érdeke fűződik, valamint
* a munkavégzés során tudomásomra jutott személyes adatokat,
* az Egyetemre, illetve a tevékenységére vonatkozó alapvető fontosságú

információkat megőrizni.

1. Kötelezettséget vállalok arra, hogy az 1. pontban rögzítetteken túlmenően sem közlök illetéktelen személlyel olyan adatot, amely a köztem és az Egyetem között fennálló jogviszony során jutott a tudomásomra, és amelynek közlése az Egyetem vagy más személy számára hátrányos következménnyel járna.
2. Tudomásul veszem, hogy titoktartási kötelezettségem nem terjed ki a közérdekű adatok nyilvánosságára és a közérdekből nyilvános adatra vonatkozó, jogszabály vagy hatóság által előírt adatszolgáltatási és tájékoztatási kötelezettségre.
3. Tudomásul veszem, hogy titoktartási kötelezettségem a jogviszonyom megszűnését követően is fennáll, erről szóló külön megállapodás nélkül is.
4. Tudomásul veszem, hogy amennyiben a titoktartási kötelezettségemet vétkesen megszegem, akkor az Egyetem a kötelezettségszegésből eredő károk megtérítését követelheti - illetve annak jogi úton érvényt szerez - az okozott kár értékének függvényében.
5. Tudomásul veszem, hogy a kutatási eredmények tulajdonjoga, valamint hasznosíthatósága vonatkozásában a vonatkozó jogszabályokat, valamint az Egyetem Szellemi tulajdon kezelési szabályzatát a közöttünk fennálló jogviszony időtartama alatt magamra nézve kötelezőnek ismerem el.
6. Tudomásul veszem, hogy a korábban részletezett kutatási program során a titoktartás tárgykörébe tartozó kérdésekben a szakmai irányítóval köteles vagyok egyeztetni.
7. Eltérő megállapodás hiányában kötelezettséget vállalok arra, hogy az Egyetemmel fennálló jogviszonyom megszűnését követő 5 munkanapon belül a kutatással kapcsolatos információkat, eredményeket tartalmazó dokumentációkat az Egyetem részére visszaszolgáltatom.
8. Tudomásul veszem, hogy a munkaköri feladataim ellátása során tudomásomra jutott személyes adatokat kizárólag az adatkezelő utasításai szerint kezelem, a lehető legteljesebb adatbiztonság érdekében meghozom a szükséges intézkedéseket, segítem az adatkezelőt a hatóság felé fennálló kötelezettségeinek a teljesítésében.
9. Tájékoztatom a munkáltatói jogkör gyakorlóját, ha annak valamely utasítása adatvédelmi rendelkezéseket sért.
10. Köteles vagyok arra, hogy a jogviszonyom megszűnését követően az adatkezelő döntése alapján minden személyes adatot törlök vagy visszajuttatok az adatkezelőnek, és törlöm a meglévő másolatokat, kivéve, ha az uniós vagy a tagállami jog a személyes adatok tárolását írja elő.
11. Tudomásul veszem, hogy az adatkezelő épületeiben a GDPR 6. cikk (1) bekezdés f) pontja alapján vagyonvédelmi és ellenőrzési célból elektronikus megfigyelőrendszert (kamerákat) üzemeltet. A kamerarendszerrel kapcsolatos részletes tájékoztató a https://uni-eszterhazy.hu/hu/egyetem/kozlemenyek/adatvedelem címen érhető el, melynek tartalmát tudomásul veszem.

Kelt: Eger,………………………………… …………………………………..

Közalkalmazott/Megbízott

Jelen nyilatkozat aláírásával hozzájárulok ahhoz, hogy az Eszterházy Károly Egyetem rendezvényein rólam készült kép-és hangfelvételeket az Intézmény a honlapján közzétegye.

Kelt: Eger,……………………………………….

……………………………….. Közalkalmazott/Megbízott